
Riigihanke “Laenulepingu sõlmimine” avatud e-hankemenetluse tulemuste kinnitamine

1. ASJAOLUD JA MENETLUSE KÄIK 
Narva Linnavalitsus võttis 25.02.2016.a vastu korralduse nr 230-k, mille alusel Narva Linnavalitsuse Rahandusamet korraldas e-riigihanget „Laenulepingu sõlmimine“ (riigihanke registreerimisnumber 171945).
25.04.2016.а. toimus Narva Linnavalitsuse riigihanke konkursikomisjoni koosolek, kus e-riigihangete keskkonnas avati 4 pakkumust. 
02.05.2016.a kvalifitseeris riigihanke konkursikomisjon kõik pakkujad ja tunnistas need pakkumused vastavaks hankedokumentides esitatud nõuetele. 
Vastavalt e-riigihanke “Laenulepingu sõlmimine” hankedokumentide punktis 8.8 sätestatule hankija hindab pakkumusi laenuteenindamise kulude  järgi. Edukaks tunnistatakse madalaimate laenuteenindamise kuludega pakkumus, mille esitas Pohjola Bank plc Eesti filial (registrikood: 11534064). 
Pohjola Bank plc Eesti filiaal on muutnud oma nimetust OP Corporate Bank plc Eesti filiaal (registrikood: 11534064) (lisatud väljavõtte äriregistrist). Lähtudes ülalmainitud asjaoludest otsustas riigihanke komisjon, vastavaks tunnistatud pakkumuste hindamise järgselt, teha Narva Linnavalitsusele ettepaneku tunnistada edukaks OP Corporate Bank plc Eesti filiaal (registrikood: 11534064) poolt esitatud pakkumus.
Juhindudes eespool nimetatust ning Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktis 1 sätestatust, esitab riigihanke eest vastutav isik Narva Linnavalitsuse Rahandusameti vanemspetsialist Tatjana Gontšarova avatud e-hankemenetluse tulemused Narva Linnavalitsusele võitja kinnitamiseks.
2. ÕIGUSLIKUD ALUSED 
Riigihangete seaduse § 50 lõike 3 järgi juhul, kui hankija sõlmib hankelepingu madalaima hinnaga pakkumuse alusel, hindab ta pakkumusi lähtuvalt nende maksumusest ja tunnistab kirjaliku otsusega edukaks kõige madalama hinnaga pakkumuse.

Kohaliku omavalitsuse korralduse seaduse § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. 

Narva Linnavolikogu 29.06.2000.a määrusega nr 36/16 „Narva linna põhimääruse kinnitamine“ kinnitatud Narva linna põhimääruse punkt 5.7.1. alusel Narva Linnavalitsuse komisjoni otsused on soovitusliku iseloomuga linnavalitsuse määruste ja korralduste ettevalmistamisel.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ § 16 punktile 1 esitab riigihanke eest vastutav isik konkursi tulemused Narva Linnavalitsusele võitja kinnitamiseks.

3. OTSUS

3.1. Kinnitada e-riigihanke “Laenulepingu sõlmimine ” (riigihanke viitenumber: 171945) avatud hankemenetluse tulemused, tunnistades edukaks OP Corporate Bank plc Eesti filiaal (registrikood: 11534064) poolt esitatud pakkumus.

4. RAKENDUSSÄTTED 

4.1. Narva Linnavalitsuse Rahandusametil teha korraldus asjaosalistele teatavaks.

4.2. Korraldus jõustub seadusega sätestatud korras.

Registrikood Arinimi Kehtetud Biguslik Esmakande Staatus Aadress
arinimed vorm aeg
11534064 OP Pohjola 10.09.2008 Registrisse Tornimae tn
Corporate Bank plc kantud 5, Tallinna
Bank plc Eesti linn, Harju
Eesti filiaal filiaal maakond,
10145

